**НИЕ СМЕ НЕЗАВИСИМИЯТ ПРЕНОСЕН ОПЕРАТОР НА БЪЛГАРИЯ**

**Осъществяваме единното оперативно координиране и управление на електроенергийната система на страната. Осигуряваме експлоатацията, поддръжката, ремонта и надеждното функциониране на електропреносната мрежа. Компанията се развива в четири основни направления: модернизация и дигитализация, иновации, киберсигурност и развитие на човешкия капитал**

**АКО ИСКАТЕ ДА СТЕ ЧАСТ ОТ НАШИЯ ЕКИП**

**ЕСО ЕАД стартира процедура по подбор за заемане на свободна длъжност**

**СТАРШИ ЮРИСКОНСУЛТ**

**в управление „Обществени поръчки“ - гр. София**

***Вашите основни задължения ще са:***

* Участие в подготовката на документации и провеждането на процедури за възлагане изпълнението на обществени поръчки
* Участие в комисии по разглеждане, оценка и класиране на постъпилите оферти/заявления по процедури за обществени поръчки
* Осъществяване на лично процесуално представителство на дружеството пред всички правораздавателните органи в страната и в чужбина, по арбитражни, съдебни дела, включително и пред Комисията за защита на конкуренцията
* Осъществяване на представителство в административни производства
* Изготвяне на становища и проследяване за законосъобразността на вътрешни заповеди, разпореждания, указания, правилници, инструкции и други документи

***От Вас ще очакваме:***

* Професионална компетентност, свързана с познаване на действащото българско законодателство, особеностите в процесуалните действия при правна защита и реда и изискванията за съставяне и оформяне на официални документи
* Аналитична компетентност и умения за решаване на проблеми - събиране, обработване и анализ на информация и предлагане на ефективни решения
* Умения за работа в екип и ангажираност за постигане на високи резултати в съответствие с поставените цели и изисквания
* Самодисциплинираност и отговорност за действията си и резултатите от тях

***Ние ви предлагаме:***

* Постоянен трудов договор
* Мотивиращо заплащане
* Отлични социални придобивки
* Здравна застраховка за вас и вашето семейство
* Допълнително пенсионно осигуряване
* Карта за спорт на преференциална стойност
* Допълнителен платен годишен отпуск
* Въвеждащо обучение по индивидуален план с подкрепата на ментор
* Екип от утвърдени специалисти и изградени колегиални взаимоотношения
* Перспектива и развитие в областта на енергетиката

***Изисквания за заемане на длъжността:***

* Висше, специалност „Право”, образователно-квалификационна степен „магистър”, с придобита юридическа правоспособност
* Минимум 5 години юридически стаж в областта на подготовката и възлагането на обществени поръчки; опит в работата с ЦАИС ЕОП
* Компютърна грамотност – Microsoft Office, Internet, работа с правно-нормативни продукти.
* Познаване на: Закон за обществените поръчки, Правилник за прилагане на Закона за обществените поръчки, Търговски закон, Закон за задълженията и договорите, Административнопроцесуален кодекс, Регламентите и Директивите на ЕС в областта на обществените поръчки.
* За предимство ще се считат:
* Владеене на английски език
* Познаване на нормативната уредба в областта на енергетиката
* Придобити допълнителни квалификации и умения в други области на правото

***За да кандидатствате,*** изпратетеавтобиография и мотивационно писмо **до 17.05.2025г.** на e-mail: jobs@eso.bg или на адрес: гр. София, п. к. 1618, бул. „Цар Борис III” № 201, за отдел „Човешки ресурси“.

Всяка изпратена кандидатура ще бъде разгледана. Ще се свържем само с одобрените по документи кандидати.

***Подборът ще протече на два етапа:***

* Първи етап – подбор по документи;
* Втори етап – интервю и тест с избраните по документи кандидати

\* *Всички кандидатури ще се разглеждат при стриктна конфиденциалност и ще бъдат обработвани, съгласно Закона за защита на личните данни за целите на настоящия подбор.*